  Виталий Пронин Удмуртиын дасясько «ПарИжевск» калыккуспо фестивальлы. Со кыстӥськоз 26-тӥ инвожоысен 7-тӥ пӧсьтолэзёзь. Фестивале Франциысь бадӟым делегация вуоз. Куноос суредасьёсын пумиськозы, пыриськозы Ижын ортчись Егитъёслэн нуналазы, поталозы Воткинске, Кигбаево черкогуртэ, Лудорвай музее.Глазкарын но Франциысь куноослы нимысьтыз программа дасязы ини. Соослы «Иднакар» музеез но «Иднакар» городищеысь копан интыоссэ возьматозы, ӧтёзы пӧртэм мастер-классъёсы но «Экотуризмлэн туала шуг-секытъёсыз» котрес ӝок сьӧрын вераськонэ, ивортэ «Глазкар» муниципал кылдытэтлэн сайтэз.Туспуктэмез: uzhevsk.ru Теги: ПарИжевск Франция  